Document ID: 32008D0601

KOMISIJAS LĒMUMS
(2008. gada 17. jūlijs),
ar ko Nīderlandei par zvejas darbību izbeigšanu iedala papildu zvejas dienas Skagerakā, tajā ICES IIIa zonas daļā, kas neietilpst Skagerakā un Kategatā, ICES IV zonā un ICES IIa zonas EK ūdeņos
(izziņots ar dokumenta numuru K(2008) 3586)
(Autentisks ir tikai teksts holandiešu valodā)
(2008/601/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2008. gada 16. janvāra Regulu (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (1), un jo īpaši tās IIA pielikuma 10. punktu,
tā kā:
(1)
Regulas (EK) Nr. 40/2008 IIA pielikuma 8. punktā ir noteikts maksimālais dienu skaits, ko Kopienas kuģi, kuru lielākais garums ir vienāds ar vai lielāks par 10 metriem un uz kuriem ir rāmja traļi, kam linuma acs izmērs ir vienāds ar vai lielāks par 80 mm, no 2008. gada 1. februāra līdz 2009. gada 31. janvārim var pavadīt Skagerakā, tajā ICES IIIa zonas daļā, kas neietilpst Skagerakā un Kategatā, ICES IV zonā un ICES IIa zonas EK ūdeņos, kā noteikts IIA pielikuma 2.1. punktā.
(2)
Saskaņā ar IIA pielikuma 10. punktu Komisija, pamatojoties uz zvejas darbību izbeigšanu, kas notikusi pēc 2002. gada 1. janvāra, var iedalīt papildu zvejas dienas, ko attiecīgajā ģeogrāfiskajā apgabalā var pavadīt kuģis, uz kura ir šādi rāmja traļi.
(3)
Nīderlande 2008. gada 4. aprīlī iesniedza datus, kas pierāda, ka Nīderlandes kuģi, uz kuriem ir rāmja traļi, kam linuma acs izmērs ir vienāds ar vai lielāks par 80 mm, un kuri izbeidza zvejas darbības pēc 2002. gada 1. janvāra, īstenoja 16 % no zvejas piepūles, ko 2001. gadā īstenoja Nīderlandes kuģi, kuri atradās attiecīgajā ģeogrāfiskajā apgabalā un uz kuriem bija šādi rāmja traļi.
(4)
Ņemot vērā iesniegtos datus, ir jāiedala Nīderlandei Regulas (EK) Nr. 40/2008 8. panta piemērošanas laikposmā, kas ilgst no 2008. gada 1. februāra līdz 2009. gada 31. janvārim, attiecīgajā ģeogrāfiskajā apgabalā pavadāmas 19 papildu dienas jūrā kuģiem, uz kuriem ir rāmja traļi, kam linuma acs izmērs ir vienāds ar vai lielāks par 80 mm un mazāks par 90 mm, 23 papildu dienas jūrā kuģiem, uz kuriem ir rāmja traļi, kam linuma acs izmērs ir vienāds ar vai lielāks par 90 mm un mazāks par 100 mm, un 21 papildu dienu jūrā kuģiem, uz kuriem ir rāmja traļi, kam linuma acs izmērs ir vienāds ar vai lielāks par 100 mm.
(5)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Maksimālo dienu skaitu, ko saskaņā ar Regulas (EK) Nr. 40/2008 IIA pielikuma I tabulu zvejas kuģi, kuri peld ar Nīderlandes karogu un uz kuriem ir rāmja traļi, kam linuma acs izmērs ir vienāds ar vai lielāks par 80 mm un mazāks par 90 mm, var pavadīt Skagerakā, tajā ICES IIIa zonas daļā, kas neietilpst Skagerakā un Kategatā, ICES IV zonā un ICES IIa zonas EK ūdeņos palielina līdz 138 dienām gadā.
2. pants
Maksimālo dienu skaitu, ko saskaņā ar Regulas (EK) Nr. 40/2008 IIA pielikuma I tabulu zvejas kuģi, kuri peld ar Nīderlandes karogu un uz kuriem ir rāmja traļi, kam linuma acs izmērs ir vienāds ar vai lielāks par 90 mm un mazāks par 100 mm, var pavadīt Skagerakā, tajā ICES IIIa zonas daļā, kas neietilpst Skagerakā un Kategatā, ICES IV zonā un ICES IIa zonas EK ūdeņos palielina līdz 166 dienām gadā.
3. pants
Maksimālo dienu skaitu, ko saskaņā ar Regulas (EK) Nr. 40/2008 IIA pielikuma I tabulu zvejas kuģi, kuri peld ar Nīderlandes karogu un uz kuriem ir rāmja traļi, kam linuma acs izmērs ir vienāds ar vai lielāks par 100 mm, var pavadīt Skagerakā, tajā ICES IIIa zonas daļā, kas neietilpst Skagerakā un Kategatā, ICES IV zonā un ICES IIa zonas EK ūdeņos palielina līdz 150 dienām gadā.
4. pants
Šis lēmums ir adresēts Nīderlandes Karalistei.
Briselē, 2008. gada 17. jūlijā

Labels: 11
18
6